Clemens Saers

Lillevannsveien 51 d

0788 Oslo

Byråd for utdanning Julie Remen Midtgarden

Rådhuset, Rådhusplassen 1

0037 Oslo

**Søknad om å få ettergitt regninger for kommuneadvokatens lønnskostnader i forbindelse med Saers-saken**

Jeg ble angrepet og alvorlig skadet som lærer mens jeg underviste på Oslo Handelsgymnasium den 14 mai 2014. En uke etter drapsforsøket på meg av fem elever på Servicelinjen på skolen, plasserte utdanningsetatens jurist Holm ansvaret på meg. Jeg hadde, følge Holm, selv framprovosert volden. En kollega av meg kunne fortelle ting- og lagmannsretten at det var jeg som var problemet: Jeg hadde ikke vist eleven som gikk i strupen på meg respekt og smilt. I tillegg hadde jeg tatt på eleven.

Min arbeidsgiver la så et «jernlokk» over saken slik at de fleste av mine kolleger ikke var kjent med nesten drapet på meg i det hele tatt. I ettertid ble det fra den politiske blokken AP, SV og MDG sagt at hendelsen skjedde under den tid de borgerlige satt ved makten. Men hendelsen ble ikke kjent for noen politikere før jeg, etter oppfordring fra Aps skolebyråd Tone Tellevik Dahl den 1. november 2017, oppsøkte henne og hennes rådgiver i 10. etasje i Oslo rådhus og opplyste henne om hendelsen drøyt tre å før. Første gangen saken ble kjent i media var når den voldsutsatte lærer Max Hermanssen tipset nettavisen journalist Lepperød om saken. Oppslaget er datert 29. mars 2017.

Det var AP, SV og MDG som satt med makten og det politiske initiativet, uten å foreta seg noe. Overfallet mot meg som ansatt i Oslo kommune var en «ikke sak». Nå har det kommet, nye koster i rådhuset, H, V, KRF, FRP. Tar de ansvar, rydder de opp?

Jeg har løftet fram det skjulte samfunnsproblemet **Vold i skolen** til den offentlige debatten, men betalt en høy pris for dette.

**Mitt regnskap**

Varige skader i hals, 25% invalid (NAV)

Utgifter til egen advokat og til kommunens advokater: i underkant av 1 700 000 kroner

Demonisert av min arbeidsgiver, Oslo kommune. Erklært av min arbeidsgiver, utdanningsetaten som rasist, psykisk ustabil og voldelig.

Lagmannsretten pålegger meg å betale kommuneadvokatens kostnader.

Dette til tross for at det er kommunen som får kritikk for flere forhold, jeg får ikke kritikk.

Ved at Lagmannsretten legger vekk mine sentrale bevis, slipper Oslo kommune å betale meg en krone i erstatning. Ergo må jeg betale for rettsakene, inklusive behandlingen i Høyesterett. (Høyesterett ønsker ikke å behandle saken og lar meg betale for den vurderingen).

Voldsoffererstatning kroner 30 000

Yrkesskadeerstatning kroner 150 000

Oppreisningserstatning fra Oslo kommune kroner 350 000

Ordfører beklaget den 21.9.2022, fem måneder etter vedtak i Oslo bystyre, kommunens behandling av min sak også kalt Saers-saken.

Jeg har satt **Vold mot lærer på dagsorden** og har tatt på meg en stor økonomisk og menneskelig byrde for å gjøre dette. Retten har nå sikret at Arbeidsmiljøloven gjelder fullt ut for lærere og at lærere skal få kjennskap til elever på egen skole som kan være en fare for egen helse. Dette kommer alle lærere i Norge nå til gode. Lærernes agforeningener har de siste ti årene valgt å være passive overfor den volden som rammer enkeltlærere daglig så hardt.

Mitt spørsmål til deg som skolebyråder er:

**Er det rimelig at jeg fortsatt har betalt 237 177 kroner til kommunens advokater etter dette?**

Er det rimelig at jeg etter dette fortsatt går ca. en million i minus for å ta vare på lærerne i Oslo og resten av landet sikkerhet?

Er det en privat sak at jeg har sikret en bedre framtid for alle landets lærere?

Kjære skolebyråd Julie Remen Midtgarden. I mai 2024 er det ti år siden jeg ble nesten drep, skadet psykisk og fysisk, av fem elever mens jeg utførte mitt arbeide som lektor på Oslo Handelsgymnasium. Er De enig med meg om at tiden nå er inne for å rydde opp i denne saken?

Jeg ser fram på et svar fra dem.

Oslo 8. mars 2024

Clemens Saers Kopi til ordfører i Oslo